Pas komplotit iranian, autoritetet paralajmërojnë amerikanët
Sekretarja e Shtetit Klinton tha se komploti i dyshuar përbën "një shkallëzim të rrezikshëm" të mbështetjes së terrorizmit nga Irani.
Departamenti amerikan i Shtetit ka lëshuar një paralajmërim për amerikanët në mbarë botën, që të tregohen të kujdesshëm për veprimet të mundshme anti-amerikane, pas akuzave të ngritura ndaj dy iranianëve se me mbështetjen e Teheranit po hartonin plane për vrasjen e ambasadorit të Arabisë Saudite në Shtetet e Bashkuara. Prokurori i Përgjithshëm i Shteteve të Bashkuara Eric Holderbëri të njohur se dy iranianë janë akuzuar për komplot për vrasje me pagesë, me porosi të qarqeve të caktuara në qeverinë e Teheranit. Në aktpadi thuhet se dy iranianët shpresonin të vrisnin ambasadorin saudit në Shtetet e Bashkuara, Adel al-Xhubeir, duke hedhur një bombë në një restorant në Washington. Zyrtarët amerikanë thonë se të dy të pandehurit kishin diskutuar edhe për komplote të tjera, me objektiv ambasadat saudite dhe izraelite në Washington. Zyrtarët e identifikuan njërin nga të dyshuarit si Mansor Arbabsiar, me pashaportë iraniane dhe amerikane, i cili u arrestua në aeroportin Xhon F. Kenedi të Nju Jorkut muajin e kaluar. Autoritetet thanë se i dyshuari i dytë, Gholam Shakuri, është anëtar i forcave Kud në Iran, që janë pjesë e Gardës Revolucionare. Shtetet e Bashkuara thonë se Garda Revolucionare është përfshirë në komplote në mbarë botën dhe se Gholam Shakuri vazhdon të jetë i lirë. Prokurori i Përgjithshëm Erik Holder tha se Mansor Arbabsiar e ka pranuar përfshirjen në komplot dhe ka dhënë informacione të vlefshme mbi rolin e qeverisë iraniane në planifikimin e komplotit. Një zëdhënës i Presidentit iranian Mahmud Ahmadinexhad i mohoi këto akuza, duke i cilësuar ato të pabaza. Qeveria amerikane bëri të njohura sanksione të reja kundër dy të akuzuarve dhe ndaj iranianëve të tjerë për të cilët ajo thotë se kanë patur lidhje me komplotin. Patricl Clawson është ekspert për Iranin në Institutin e Politikave për Lindjen e Afërme në Washington. Analistë të tjerë, si Anthony Cordesman i Qendrës për Studime Strategjike dhe Ndërkombëtare, thotë se duhet kujdes. Mansur Arbabasar u paraqit dje në një gjykatë të Manhatenit. Ai do të mbahet i izoluar dhe do t’I jepet një avokat publik.